CELEX: 32020D2113
Language: da
Date: 2020-12-16 00:00:00
Title: Kommissionens gennemførelsesafgørelse (EU) 2020/2113 af 16. december 2020 om ændring af bilag I til beslutning 2004/3/EF om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 2002/56/EF for så vidt angår oplysningerne om Det Forenede Kongerige (meddelt under nummer C(2020) 9306) (EØS-relevant tekst)

17.12.2020   
               
               
                  DA
               
               
                  Den Europæiske Unions Tidende
               
               
                  L 427/21
               
            
         KOMMISSIONENS GENNEMFØRELSESAFGØRELSE (EU) 2020/2113
         af 16. december 2020
         om ændring af bilag I til beslutning 2004/3/EF om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 2002/56/EF for så vidt angår oplysningerne om Det Forenede Kongerige
         
            
               (meddelt under nummer C(2020) 9306)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/56/EF af 13. juni 2002 om handel med læggekartofler (1), særlig artikel 17, stk. 2,
         ud fra følgende betragtninger:
         
                     (1)
                  
                  
                     Ved direktiv 2002/56/EF fastsættes det, at Kommissionen for handelen med læggekartofler på en eller flere medlemsstaters samlede område eller dele heraf kan give tilladelse til strengere foranstaltninger end fastsat i bilag I og II til direktivet mod skadegørere, der ikke findes i disse områder, eller som forekommer særligt skadelige for kulturerne i disse områder.
                  
               
                     (2)
                  
                  
                     I den forbindelse gives der ved Kommissionens beslutning af 2004/3/EF (2) tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til direktiv 2002/56/EF Navnlig fastsættes det ved beslutning 2004/3/EF, at de medlemsstater, der er anført i beslutningens bilag I, kolonne 1, bemyndiges til i de regioner, der er anført ud for deres navne i bilagets kolonne 2, at begrænse handelen med læggekartofler. Med hensyn til Det Forenede Kongerige anføres i regionerne Cumbria, Northumberland (England), Nordirland og Skotland i denne forbindelse i bilag I, kolonne 2, til beslutning 2004/3/EF.
                  
               
                     (3)
                  
                  
                     I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, til direktiv 2002/56/EF og Kommissionens retsakter, der har den som retsgrundlag, finder anvendelse i Det Forenede Kongerige for så vidt angår Nordirland efter overgangsperiodens udløb som fastsat i udtrædelsesaftalen. Derfor bør kun Nordirland ved udløbet af overgangsperioden opføres som et område af en medlemsstat i bilag I, kolonne 2, til beslutning 2004/3/EF.
                  
               
                     (4)
                  
                  
                     Bilag I til beslutning 2004/3/EF bør derfor ændres.
                  
               
                     (5)
                  
                  
                     Da overgangsperioden i udtrædelsesaftalen udløber den 31. december 2020, bør denne afgørelse finde anvendelse fra den 1. januar 2021.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Bilag I til beslutning 2004/3/EF erstattes af teksten i bilaget til denne afgørelse.
         
         
            Artikel 2
            Denne afgørelse anvendes fra den 1. januar 2021.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 16. december 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 193 af 20.7.2002, s. 60.
         
            (2)  Kommissionens beslutning 2004/3/EF af 19. december 2003 om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 2002/56/EF (EUT L 2 af 6.1.2004, s. 47).
      
      
         
            BILAG
            
               
                  
                     »BILAG I
                     
                                 Medlemsstat (1)
                                 
                              
                              
                                 Område
                              
                           
                                 Tyskland
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Irland
                              
                              
                                 Hele området
                              
                           
                                 Portugal
                              
                              
                                 Azorerne (områder over 300 m højde)
                              
                           
                                 Finland
                              
                              
                                 Kommunerne Liminka og Tyrnävä
                              
                           
                                 Det Forenede Kongerige (1)
                                 
                              
                              
                                 Nordirland
                              
                           
               «
            
               (1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter i bilaget referencer til medlemsstater Det Forenede Kongerige for så vidt angår Nordirland.